ส่องตลาด ภาคบ่าย – บล.ฟิลลิป (ประเทศไทย)
บริษัทหลักทรัพย์ ฟิลลิป (ประเทศไทย) สรุปทิศทางและแนวโน้มตลาดบ่ายนี้
27 เม.ย. 2558

ตลาดหุ้น
แนวโน้มภาคบ่าย: แกว่งตัวในกรอบ
– ตลาดหุ้นไทยเช้านี้ยังผันผวนในกรอบ ขณะรอผลการประชุมเฟดวันที่ 28-29 เม.ย. และการประชุมกนง. วันที่ 29 เม.ย.
– มองการประชุมทั้งสองไม่น่ามีผลออกมาตื่นเต้นมากนัก ขณะมองทิศทางตลาดหุ้นไทยจะขึ้นอยู่กับผลประกอบการมากขึ้น โดยจะประกาศกลุ่มพลังงานเป็นกลุ่มต่อไป ซึ่งคาดว่าผลประกอบโดดเด่น ขณะที่แรงขายในกลุ่มธนาคารยังมีต่อเนื่อง หลังผลประกอบการ Q158 ได้สะท้อนเศรษฐกิจที่ฟื้นตัวยังไม่ดีมากนัก 
– หากมองตั้งแต่ต้นปีต่างชาติมียอดซื้อสุทธิที่ระดับสูงสุดราว 3 พันล้านบาท ซึ่งปัจจุบันซื้อมียอดสะสมที่ราว 1 พันล้านบาท ทำให้มองว่าต่างชาติจะเริ่มสลับซื้อขาย ขณะ PE’58 ยังสูงกว่าระดับ 15.5 เท่า
– บ่ายนี้มองเน้นเก็งกำไรในกรอบ 1550-1565 ขณะตลาดยังจับตาการประชุมต่อไป โดยแนะนำเล่นหุ้นรายตัว ทางฝ่ายเลือก PTT, PTTGC, ERW, AAV และ BDMS
 
แนวโน้มตลาดหุ้นไทยภาคบ่ายในเชิงเทคนิค
&gt;&gt; ดัชนี 1,557.72 เปลี่ยนแปลง +2.26 จุด  มูลค่าการซื้อขาย 18,738ลบ.
เปิดกระโดด แต่ไม่สามารถกลับยืนเหนือกรอบ Downtrend ได้อย่างมั่นคง คาดบ่ายคงความผันผวนสลับทั้งทางบวกและลบ ตามแนวโน้มโน้มจาก Modi. Sto. ที่แม้ยังไม่มีสัญญาณขายแต่ก็ชะลอตัวอย่างเห็นได้ชัด แนวรับ 1547 จุด แนวต้าน 1565 จุด